1936 йылдың июнь айында Әхмәровты ВЛКСМ-дың Башҡортостан өлкә комитетының беренсе секретары итеп һайлайҙар. Был поста ул ВЛКСМ-дың Үҙәк комитетына эшкә алынған Шәрифә Тимерғәлина урынына килә. Ғәҙәттәгесә, Йосоп Ғәле улы яңы эшкә бөтә көсөн һалып эшләй. Бик йыш райондарҙа һәм ҡалаларҙа була, уны эшселәр коллективтарында, колхоздарҙа һәм төҙөлөштәрҙә һәйбәт беләләр.